የሰሜን ሸዋን ባህልና ታሪክ በጥልቀት የሚያስተዋውቅ ሲምፖዚየም በደብረብርሃን ከተማ ሊካሄድ ነው
የሰሜን ሸዋን ባህልና ታሪክ በስፋትና በጥልቀት የሚያስተዋውቅ ሲምፖዚየም በደብረብርሃን ከተማ ሊካሄድ ነው፡፡"የኢትዮጵያን ታሪክ በሰሜን ሸዋ " በሚል መሪ ሓሳብ የሚከናወነው ይህ ሲምፖዚየም የፊታችን ግንቦት 10 እና 11 እንደሚካሄድ ተገልጿል፡፡የሲምፖዚየሙ ዓላማም ሆን ተብሎ እንዲዛባ የተደረገውን የሰሜን ሸዋ የታሪክ ትርክት ማረምና ሰሜን ሸዋ ለኢትዮጵያ ያበረከተውን ታሪክ፣ ወግና ባህል ለትውልድ ማስተዋወቅ ነው ተብሏል፡፡ለዚሁ ሲምፖዚየም የገቢ ማሰባሰቢያ የመጀመሪያ ምዕራፍ መድረክ በደብረብርሃን ከተማ በመካሄድ ላይ ነው፡፡መድረኩ ሁሉም ኢትዮጵያዊ ትክክለኛውን የሰሜን ሸዋ ታሪክና ባህል ለማስተዋወቅ የሚደረገውን ጥረት እንዲያግዝ የሲምፖዚየሙ አስተባባሪ ኮሚቴ ጥሪ አቅርቧል፡፡ግንቦት 10 እና 11፤2011 ዓ.ም የሚካሄደውን ይህን ሲምፖዚየም ዋልታ ቴሌቭዥንን ጨምሮ ሌሎች ሶስት የቴሌቭዝን ጣቢያዎች በቀጥታ ስርጭት ሽፋን እንደሚሰጡት ተገልጿል ።